Source: https://www.zakonypreludi.sk/zz/1993-245
Timestamp: 2020-01-21 11:44:30+00:00

Document:
245/1993 Z. z. Vyhláška Ministerstva školstva a vedy Slovenskej republiky o financovaní a hmotnom zabezpečení žiako... | Aktuálne znenie
Vyhláška č. 245/1993 Z. z.Vyhláška Ministerstva školstva a vedy Slovenskej republiky o financovaní a hmotnom zabezpečení žiakov stredných odborných učilíšť, špeciálnych stredných odborných učilíšť, odborných učilíšť a učilíšť,
(v znení č. 595/2007 Z. z.)
Platnosť od 27.10.1993 do31.08.2008
Všeobecné ustanovenie (§ 1 - § 2)
Finančné zabezpečenie (§ 3 - § 4)
Hmotné zabezpečenie (§ 5 - § 8)
Aktuálne znenie 01.01.2008 - 31.08.2008
(1) Finančné a hmotné zabezpečenie sa poskytuje žiakom z prostriedkov právnických osôb, pre ktoré sa pripravujú (ďalej len „organizácia“).1) Žiakom, ktorí sa nepripravujú pre žiadnu právnickú osobu, sa finančné a hmotné zabezpečenie uhrádza z prostriedkov príslušného územného orgánu štátnej správy v školstve (ďalej len „príslušný orgán“)1) a z prostriedkov získaných za produktívnu prácu. Žiakom, ktorí sa v praktickom vyučovaní pripravujú na pracovisku praktického vyučovania, poskytuje sa finančné a hmotné zabezpečenie z prostriedkov fyzickej osoby, ktorá zriadila pracovisko praktického vyučovania (ďalej len „občan“).
(2) Občanom podľa odseku 1 sa rozumie podnikateľ.2)
(1) Ak žiaci vykonávajú prácu v súlade s učebnými plánmi a učebnými osnovami v rámci odborného výcviku produktívnu prácu, poskytuje sa im mesačná odmena v rozpätí 75 % až 100 % mzdy zodpovedajúcej ohodnoteniu vykonávanej práce podľa príslušného mzdového predpisu.3)
(2) Výšku mesačnej odmeny podľa odseku 1 schvaľuje riaditeľ učilišťa, vedúci strediska praktického vyučovania alebo občan. Pri určovaní výšky mesačnej odmeny sa zohľadňuje najmä dodržiavanie predpisov o bezpečnosti a ochrane zdravia pri práci a správanie žiakov.
(3) Organizácia alebo občan môžu poskytovať žiakom mesačnú odmenu do 300 Sk aj v prípade, ak v rámci odborného výcviku nevykonávali produktívnu prácu.
(4) Žiakom, ktorí v rámci odborného výcviku vykonávajú produktívnu prácu v sťažených alebo zdraviu škodlivých pracovných podmienkach alebo z dôvodov organizácie vyučovania v sobotu, v nedeľu, prípadne v odpoludňajšej alebo nočnej smene,4) poskytuje sa k odmene príplatok, ktorý podľa mzdového predpisu3) patrí zamestnancom.
(5) Odmeny podľa odsekov 1 až 3 a § 4 a príplatok podľa odseku 4 sa uhrádzajú z iných ostatných nákladov.
(1) Učilište zabezpečuje žiakom vrátane žiakov denného nadstavbového štúdia a žiakov kombinovaného štúdia počas denného štúdia výchovu a ubytovanie v domove mládeže a celodenné stravovanie.
(2) Výška príspevku a spôsob úhrady za ubytovanie žiakov v domove mládeže sa určuje podľa osobitného predpisu.6)
(3) Príspevok za stravovanie žiakov, ktorý uhrádzajú rodičia alebo iné osoby, ktoré majú voči dieťaťu vyživovaciu povinnosť, je vo výške nákladov na nákup potravín.
2) § 2 ods. 2 zákona č. 513/1991 Zb., Obchodný zákonník.
3) Napríklad § 118 až 130 zákona č. 311/2001 Z. z. Zákonníka práce.
4) § 174 a 175 Zákonníka práce v znení zákona č. 210/2003 Z. z.
5) § 21 ods. 2, § 24 ods. 1 a § 26 ods. 1 a ods. 3 zákona č. 29/1984 Zb. v znení zákona č. 171/1990 Zb.
6) Vyhláška Ministerstva školstva a vedy Slovenskej republiky č. 196/1994 Z. z. o domovoch mládeže v znení vyhlášky Ministerstva školstva Slovenskej republiky č. 426/2007 Z. z.

References: § 2
 § 4
 § 8
 § 4
 § 2
 § 118
 § 174
 § 21
 § 24
 § 26